Genesis Motor
__БЕЗКН__

Џенезис моторс (, ) је јужнокорејски произвођач луксузних аутомобила, огранак компаније Хјундаи.

Историја 
Назив Џенезис је коришћен као Хјундаијев луксузни седан Хјундаи Џенезис који се производио од 2008. до 2016. године, да би крајем 2015. године аутомобил и званично постао самостална марка аутомобила. Тако је Хјундаи Џенезис од 2016. преименован у модел Џенезис Г80.

Овај пројекат у Хјундаију су схватили озбиљно, и зато су поставили људе од поверења и искуства да воде овај бренд. Некадашњи директор Ламборгинија Манфред Фицџералд је потпредседник бренда, Лук Донкерволк бивши директор дизајна Фолксваген групе постављен је такође да брине о дизајну бренда заједно са главним шефом за дизајн Хјундаи-Кије групе Петером Шрајером, који је дизајнирао неколико модела Аудија и Фолксвагена. Алберт Бирман, бивши шеф BMW M дивизије, постављен је да надгледа модификације и перформансе возила.

Хјундаи је био познат по приступачним возилима ниже и средње класе, а са лимузином Џенезис кренуо је ка луксузним премијум моделима. Тако после Лексуса, Инфинитија и Акјуре још један азијски произвођач аутомобила има луксузни бренд, којим ће се на светском тржишту супротставити немачким луксузним брендовима Мерцедесу, BMW-у и Аудију.

Џенезис ће до 2020. године лансирати шест потпуно нових аутомобила, а већ децембра 2016. представљен је Џенезис Г80. Џенезис модели биће у складу са четири аспекта, балансиране перформансе, иновације окренуте људима, елеганција и искуство. Нудиће и последње из сигурносних технологија, IT повезаности и интуитивну способност са фокусом на вожњу и комфор.

У најави је и луксузна лимузина Џенезис Г90, која ће се за јужнокорејско тржиште звати EQ900.

Модели 
 Џенезис Г80
 Џенезис Г90

Галерија

Референце

Спољашње везе 

 Autoweek: Genesis is the world's newest luxury car brand 

Hyundai
Предузећа из Сеула
Произвођачи аутомобила из Јужне Кореје